Peamine põhjus, miks endiste liiduvabariikide juhid täna Minskisse sõidavad, on ühise tolliliidu koosolek. Ka sealt ei ole Lukašenkale häid sõnumeid tulemas. Eelkokkulepe tõsta 1. juulist Venemaale, Kasahstani ja Valgevenesse toodavatele kasutatud autodele tollimaksu umbes kolmandiku võrra on kasulik vaid vene autotööstusele ning väga ebapopulaarne elanike seas. Ka Eesti kaupmehed on osa saanud Valgevene autoostjate soovist enne tähtaja kukkumist sõiduriist soetada, kuid tõeline buum on  lahti läinud Leedus ja Poolas.